**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

1. Իրավական ակտի անհրաժեշտությունը

«Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու մասին» ՀՀ կառավարության որոշման նախագծի ընդունումը պայմանավորված է մի շարք բովանդակային և տեխնիկական փոփոխություններով, մասնավորապես.

 1) Հայաստանի Հանրապետության կառավարության 2005 թվականի հունիսի 29-ի «Ճգնաժամային կառավարման ինստիտուտ» պետական ոչ առևտրային կազմակերպությունը «Ճգնաժամային կառավարման պետական ակադեմիա» պետական ոչ առևտրային կազմակերպություն վերանվանելու մասին» N1055-Ն որոշումը լրացվել է ձեռնարկատիրական գործունեության երեք տեսակներով, այն է` երաժշտական, արվեստի, գեղարվեստի, պարարվեստի, շախմատի, ասմունքի կազմակերպում, արտակարգ իրավիճակների, քաղաքացիական պաշտպանության ոլորտի թանգարանային հավաքածուի ցուցադրություն, ուսանողների, փրկարարական ծառայողների և այլ աշխատակիցների համար կուլտուր-մասսայական միջոցառումների, ճամբարների, հանգստի այլ միջոցառումների կազմակերպում: Նշված փոփոխությունները կհանգեցնեն հասարակության լայն շրջանակներին արտակարգ իրավիճակների, քաղաքացիական պաշտպանության ոլորտների ստեղծման, զարգացման ուղուն հաղորդակից դարձնելուն, ուսանողների, փրկարարական ծառայողների և նախարարության համակարգի աշխատակիցների ինտելեկտուալ, մշակութային կարողությունների զարգացմանը, նրանց մեջ հայրենասիրության դաստիրակմանը, ինչպես նաև վերջիններիս առողջ ապրելակերպի կազմակերպմանը: Նշված փոփոխությունները բխում են նաև Հայաստանի Հանրապետության կառավարության 2015թ. ապրիլի 16-ի նիստի N 17 արձանագրային որոշմամբ հաստատված աղետների ռիսկի նվազեցման ուղղությամբ բնակչության ուսուցման հայեցակարգից և Հայաստանի Հանրապետության կառավարության 2012թ. մարտի 7-ի <<Հայաստանի Հանրապետության աղետների ռիսկի նվազեցման ազգային ռազմավարությունը և աղետների ռիսկի նվազեցման ազգային ռազմավարության իրականացման գործողությունների ծրագրին հավանություն տալու մասին>> N 281-Ն որոշման դրույթներից:

 2) Հայաստանի Հանրապետության կառավարության 2010 թվականի դեկտեմբերի 2-ի «Աղետների ռիսկի նվազեցման ազգային պլատֆորմ» հիմնադրամ հիմնադրելու մասին» N1694-Ն որոշման փոփոխությամբ սահմանվել է, որ «Աղետների ռիսկի նվազեցման ազգային պլատֆորմ» հիմնադրամն իր նպատակներն իրագործելու համար աջակցում է կամավորական փրկարարական շարժմանը և կամավորական փրկարարական հենակետի ստեղծմանը, այդ նպատակով ծրագրերի մշակմանը, իրականացմանը և ֆինանսական ու նյութական միջոցների ներգրավմանը:

 3) Առաջարկվում է փոփոխել և հստակեցնել Հայաստանի Հանրապետության կառավարության 2013 թվականի հուլիսի 25-ի «Այլընտրանքային աշխատանքային ծառայություն անցնելու վայրերի (կազմակերպությունների) այլընտրանքային աշխատանքային ծառայության ընթացքում կատարվող աշխատանքների ցանկերը հաստատելու, ինչպես նաև Հայաստանի Հանրապետության կառավարության 2004 թվականի հունիսի 25-ի N940-Ն որոշման մեջ լրացումներ և փոփոխություններ կատարելու մասին>> N796-Ն որոշման 1-ին կետով սահմանված N1 հավելվածով հաստատված ցանկը:

 4) Հայաստանի Հանրապետության կառավարության 2009 թվականի հունվարի 15-ի <<Էլեկտրակայանների և ջերմային ցանցերի ջերմաուժային սարքավորումների շահագործման անվտանգության կանոններ» տեխնիկական կանոնակարգը հաստատելու մասին>> N144-Ն որոշման մեջ առաջարկվող փոփոխությամբ նախատեսվել էդրանով հաստատված հավելվածում <<ՀՀ կառավարությանն առընթեր արտակարգ իրավիճակների վարչության պետի 2003 թվականի մայիսի 27-ի «Հրդեհային անվտանգության կանոնները հաստատելու մասին» N524-Ն հրամանի>> բառերը փոխարինել <<Հայաստանի Հանրապետության տարածքային կառավարման և արտակարգ իրավիճակների նախարարի 2015 թվականի հունիսի 18-ի <<**Հրդեհային անվտանգության կանոնները հաստատելու և Հայաստանի Հանրապետության արտակարգ իրավիճակների նախարարի 2012 թվականի հուլիսի 26-ի N 263-Ն հրամանն ուժը կորցրած ճանաչելու մասին**>> N 595-Ն հրամանի պահանջների>> բառերով՝ նկատի ունենալով տվյալ բնագավառի լիազոր մարմնի փոփոխությունը: Նմանատիպ փոփոխությունններ են կատարվել նաև Հայաստանի Հանրապետության կառավարության 2009 թվականի հունվարի 15-ի <<Հատուկ կայանքների էլեկտրասարքավորումներին ներկայացվող տեխնիկական պահանջներ» տեխնիկական կանոնակարգը հաստատելու մասին>> N 75-Ն որոշման և փոփոխման ենթակա այլ որոշումների մեջ: Նշվածներից բացի,կառավարության համապատասխան որոշումներում կատարվել են որոշ տեխնիկական հստակեցումներ ևս` հաշվի առնելով արդեն իսկ ընդունված օրենսդրական ակտերի պահանջները:

 2. Ընթացիկ իրավիճակը և խնդիրները

 Ներկայումս առաջացել է անհրաժեշտություն ընդլայնել «Ճգնաժամային կառավարման պետական ակադեմիա» պետական ոչ առևտրային կազմակերպության գործունեության շրջանակները, ամրագրել կամավորական փրկարարական շարժման, հենակետի ստեղծման, այդ նպատակով ծրագրերի մշակման, իրականացման, ինչպես նաև ֆինանսական ու նյութական միջոցների ներգրավման իրավական հիմքերը: Հարկ է լրացնել «Աղետների ռիսկի նվազեցման ազգային պլատֆորմ» հիմնադրամի լիազորությունները, ինչպես նաև փոփոխել և հստակեցնել հատուկ պաշտպանվածություն պահանջող` պետական նշանակության փաստաթղթերի, ինչպես նաև այլընտրանքային աշխատանքային ծառայություն անցնելու վայրերի (կազմակերպությունների) ցանկերը: Անհրաժեշտ է կատարել նաև որոշ այլ հստակեցումներ:

3. Կարգավորման նպատակը և բնույթը

 Վերոնշյալ նախագծի ընդունման նպատակը «Ճգնաժամային կառավարման պետական ակադեմիա» պետական ոչ առևտրային կազմակերպության ձեռնարկատիրական, ինչպես նաև փրկարարական գործունեության ընդլայնումը և խթանումը, «Հայաստանի Հանրապետության արտակարգ իրավիճակների նախարարության հատուկ պաշտպանվածություն պահանջող` պետական նշանակության փաստաթղթերի ցանկերի, Հայաստանի Հանրապետության կառավարության 2013 թվականի հուլիսի 25-ի «Այլընտրանքային աշխատանքային ծառայություն անցնելու վայրերի (կազմակերպությունների) այլընտրանքային աշխատանքային ծառայության ընթացքում կատարվող աշխատանքների ցանկերը հաստատելու, ինչպես նաև Հայաստանի Հանրապետության կառավարության 2004 թվականի հունիսի 25-ի N940-Ն որոշման մեջ լրացումներ և փոփոխություններ կատարելու մասին>> N796-Ն որոշման 1-ին կետով սահմանված N 1 հավելվածով հաստատված ցանկի փոփոխումը և հստակեցումն է: Ընդ որում, վերջինովս նախատեսվող՝ ռուս-հայկական մարդասիրական արձագանքման կենտրոնը ստեղծվել է Հայաստանի Հանրապետության Կառավարության և Ռուսաստանի Դաշնության Կառավարության միջև՝ ռուս-հայկական մարդասիրական արձագանքման կենտրոնի ստեղծման մասին համաձանագրի համաձայն: Կատարվել են այլ հստակեցումներ ևս, այդ թվում՝ գործող նորմատիվ իրավական ակտերի համապատասխան դրույթներին որոշակի համապատասխանեցումներ:

4. Նախագծի մշակման գործընթացում ներգրավված ինստիտուտները և անձինք

Նախագիծը մշակվել է Հայաստանի Հանրապետության արտակարգ իրավիճակների նախարարության կողմից:

5. Իրավական ակտի կիրառման դեպքում ակնկալվող արդյունքը

Նախագծի ընդունումը կնպաստի «Ճգնաժամային կառավարման պետական ակադեմիա» պետական ոչ առևտրային կազմակերպության գործունեության ընդլայնմանը և խթանմանը: Կամավորական փրկարարական ոլորտին առնչվող հարցերում աջակցության վերաբերյալ դրույթների ամրագրումը կարող է նպաստել փրկարարական մարմնի աշխատանքի արդյունավետության բարձրացմանը: Նախագծի ընդունմամբ կլրացվեն նաև «Աղետների ռիսկի նվազեցման ազգային պլատֆորմ» հիմնադրամի լիազորությունները: Բացի այդ, կփոփոխվեն և կհստակեցվեն Հայաստանի Հանրապետության կառավարության 2013 թվականի հուլիսի 25-ի «Այլընտրանքային աշխատանքային ծառայություն անցնելու վայրերի (կազմակերպությունների) այլընտրանքային աշխատանքային ծառայության ընթացքում կատարվող աշխատանքների ցանկերը հաստատելու, ինչպես նաև Հայաստանի Հանրապետության կառավարության 2004 թվականի հունիսի 25-ի N940-Ն որոշման մեջ լրացումներ և փոփոխություններ կատարելու մասին>> N796-Ն որոշման 1-ին կետով սահմանված N1 հավելվածով հաստատված ցանկը: Նախագծով նախատեսվող այլ հստակեցումները կհանգեցնեն անհրաժեշտ համապատասխանեցումների:

Նախարար՝ Ա. Երիցյան